  Анжелика Тихонова корреспондент Удмуртиын школаез йылпумъясь 599 пиналъёслы «За особые успехи в учении!» медальёс сётӥзы, соос дышетсконзэс вань тодметъёсъя витьёсын быдтӥзы.. Со сярысь элькунысь дышетонъя но тодосъя министерстволэн пресс-службаез ивортӥз. Медальёс ыргонлэсь но никельлэсь кисьтэмын но зарнивуамын Тужгес трос зарни медальёс Ижкарысь школаосты йылпумъясьёс басьтӥзы – 264 адями. Воткаысь дышетскисьёслы 41 медаль сётӥзы, Можгаысь – 35, Сарапулысь – 18, Глазкарысь – 14. Куиняз ёросъёсын 20-лэсь трос медалистъёс: Пичи Пурга ёросын – 27, Дэри ёросын – 25, Эгра ёросын – 20. Сӥё-дано ужрадъёс «ВКонтакте» мерлыко вотэс пыр онлайн амалэн но, коронавирус инфекци вӧлмонэз алонъя вань куронъёсты быдэсъяса, элькунысь школаосын ортчизы. Тодэ вайытом, 2019-тӥ арын Удмуртиын зарни медальёс 506 пиналъёслы сётӥзы. Ижкарын зарни данъетъёсты 219 пиналъёс басьтӥзы вал. Туэ коронавирусъя югдурен сэрен чингылӥ берпуметӥ жингыртон ужрадъёс, выпускнойёс, олимпиадаосын вормисьёсты но медалистъёсты пусъён ужрадъёс онлайн амалэн ортчизы. 3-тӥ пӧсьтолэзе пиналъёс нырысетӥ огъя кун экзаменэз сётӥзы.  Тегъёс: Дышетон Ижкар Удмуртия пиналъёс Дышетонъянотодосъяминистерство данъетъёс 100ар  